राष्ट्रपति ने कहा कि हमारे शिक्षण संस्थानों तथा उद्योग को एक-दूसरे के साथ सहयोग करते हुए संयुक्त अनुसंधान, पाठ्यचर्या विकास,ज्ञानपीठों, उष्मा केंद्रों तथा अनुसंधान पार्कों की स्थापना से परस्पर लाभ उठाना होगा। भारतीय प्रबंध संस्थानों को समग्र विकास हेतु तथा हमारे समाज, समुदाय तथा समग्र राष्ट्र को प्रभावित करने वाली समस्याओं का समाधान करने के लिए और अधिक जिम्मेदारी उठानी होगी। भारतीय प्रबंध संस्थानों को संघ और राज्य सरकारों के सामने मौजूद नीति तथा परियोजना कार्यान्वयन संबंधी चुनौतियों के लिए परामर्श प्रदान करना चाहिए। भारतीय प्रबंध संस्थानों के स्नातकों को राज्य की जनता के लिए प्रासंगिक परियोजनाओं को हाथ में लेना चाहिए तथा ऐसी कंपनियों और निगमों को शुरू करने की कोशिश करनी चाहिए जो उस क्षेत्र के आर्थिक विकास में योगदान देंगे।